Jabatan Perkhidmatan Kuarantin dan Pemeriksaan Malaysia

Jabatan Perkhidmatan Kuarantin dan Pemeriksaan Malaysia (MAQIS) ialah sebuah jabatan Kerajaan Malaysia di bawah Kementerian Pertanian dan Industri Makanan Malaysia. Penubuhannya ialah cetusan daripada Tan Sri Muhyiddin Yassin yang ketika itu merupakan Menteri Pertanian dan Industri Asas Tani Malaysia pada tahun 2005. Ia mengikut model yang diinspirasikan dari Australian Quarantine and Inspection Services (AQIS).

Akta penubuhan
Jabatan ini ditubuhkan melalui Akta 728 Perkhidmatan Kuarantin dan Pemeriksaan Malaysia 2011.

Fungsi
Fungsi utama jabatan ini adalah untuk mengawal semua 57 pintu masuk sempadan Malaysia dengan membuat pemeriksaan ke atas semua barangan pertanian yang diimport ke negara ini selamat untuk setiap rakyat Malaysia. Jabatan ini juga menghalang kemasukan barangan pertanian yang tidak selamat dan banyak cubaan untuk membawa masuk barangan pertanian yang tidak selamat ke negara ini berjaya disekat.

Selain daripada itu, jabatan ini memberikan perkhidmatan kuarantin, pemeriksaan dan penguatkuasaan di semua pintu masuk sempadan Malaysia.

Pengurusan atasan
Jabatan ini diketuai oleh seorang Ketua Pengarah.

Rujukan

Pautan luar
 

Kementerian Pertanian dan Industri Makanan Malaysia